**PRILOG:**

**TEHNIČKE SPECIFIKACIJE**

**Motorni benzin (Eurosuper 95)** –bezsumporni (sadržaj sumpora je do 10mg/kg), bezolovni koji je po svim zahtjevima kvalitete i primjenskim svojstvima sukladan zahtjevima važeće norme HRN EN 228

**Dizelsko gorivo (Eurodizel)-** bezsumporni (sadržaj sumpora je do 10mg/kg), koje po svim zahtjevima kvalitete i primjenskim svojstvima sukladan zahtjevima važeće norme HRN EN 590, moraju zadovoljavati minimalno EURO V normu kvalitete goriva, odnosno važeći minimalni standard u vrijeme izvršenja ugovora.

Gospodarski subjekt mora u ponudi dostaviti dokaze da je kvaliteta tekućih naftnih goriva koje nudi u skladu sa Uredbom o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije.

U navedenoj Uredbi specificirane su sve granične vrijednosti sastavnica i značajki kvalitete benzina i dizelskog goriva. Ispitne metode su navedene u važećem izdanju norme HRN EN 228:2017 (motorni benzin) i HRN EN 590:2017 (dizelsko gorivo).

Gospodarski subjekt je obavezan omogućiti bezgotovinsko plaćanje na svim svojim prodajnim mjestima u Republici Hrvatskoj za sva vozila naručitelja, te u tu svrhu osigurati bezgotovinske kartice ili bilo koje drugo bezgotovinsko sredstvo koje služi kao sredstvo plaćanja na prodajnim mjestima gospodarskog subjekta.